Okresná prokuratúra Bratislava III 
Vajnorská 47, 832 77 Bratislava 3 	

Sp. zn. : 2 Pv 44/12/1103	Bratislava III, 2.7.2013
EEČ : 2-10-99-2013

U Z N E S E N I E

Trestná vec:	obvinený XXXXX  
Prečin:	Nebezpečné vyhrážanie podľa § 360 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Bratislava III
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX III zo dňa 10.6.2013, spisová značka 2 Pv 44/12/1103, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 19.01.2012 v čase okolo 22,22 h v Bratislave na Nobelovej ulici č. 3, v byte na 6. poschodí, napadol poškodenú XXXXX a to takým spôsobom, že ju po predchádzajúcom verbálnom útoku a vyhrážaní sa poškodenej zabitím, začal udierať otvorenou dlaňou po hlave, chrbte a po celom tele, taktiež ju kopal, čo u poškodenej XXXXX vzbudilo dôvodnú obavu o jej život a zdravie

Uznesením prokurátora Okresnej prokuratúry Bratislava III zo dňa 10.6.2013, spisová značka 2 Pv 44/12/1103, bola určená obvinenému skúšobná doba v trvaní 12 mesiacov.
Odôvodnenie:
Prokurátorka Okresnej prokuratúry Bratislava III uznesením sp. zn. 2Pv 44/12  zo dňa 17.04.2012 podmienečne zastavila podľa § 216 ods. 1 písm. a/, c/  Tr. por. trestné stíhanie proti obv. XXXXX  pre prečin nebezpečné vyhrážanie  podľa § 360 ods. 1 Tr. zák., na tom skutkovom základe, že 

dňa 19.01.2012 v čase okolo 22,22 h v Bratislave na Nobelovej ulici č. 3, v byte na 6. poschodí, napadol poškodenú XXXXX a to takým spôsobom, že ju po predchádzajúcom verbálnom útoku a vyhrážaní sa poškodenej zabitím, začal udierať otvorenou dlaňou po hlave, chrbte a po celom tele, taktiež ju kopal, čo u poškodenej XXXXX vzbudilo dôvodnú obavu o jej život a zdravie. 

Podľa § 216 ods. 2 Tr. por. prokurátorka určila obvinenému skúšobnú dobu 1 rok a podľa § 216 ods. 4 Tr. poriadku s poukazom na § 51 ods. 3 písm. b/ Tr. zákona uložila obvinenému zákaz požívania alkoholických nápojov, ktoré začali plynúť od právoplatnosti uvedeného uznesenia, tzn. od 06.05.2012.

Skúšobná doba uplynula dňom 06.05.2013.

	XXXXX viedol v skúšobnej dobe riadny život, nedopustil sa žiadnej trestnej činnosti, ani priestupku v súvislosti s požívaním alkoholických nápojov,  splnil tak podmienky pre vyslovenie osvedčenia.

	Podľa § 217 ods. 4 Tr. por. právoplatnosťou rozhodnutia o tom, že sa obvinený osvedčil, nastávajú účinky zastavenia trestného stíhania /§ 9 ods. 1 písm. e/ Tr. por./.

	Nakoľko boli splnené všetky podmienky pre postup podľa § 217 ods. 1 Tr. por., rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Jančová
prokurátorka